CELEX: 62018CN0059
Language: lt
Date: 2018-01-30 00:00:00
Title: Byla C-59/18: 2018 m. sausio 30 d. pareikštas ieškinys byloje Italijos Respublika / Europos Sąjungos Taryba

12.3.2018   
            
            
               LT
            
            
               Europos Sąjungos oficialusis leidinys
            
            
               C 94/15
            
         2018 m. sausio 30 d. pareikštas ieškinys byloje Italijos Respublika / Europos Sąjungos Taryba
   
   (Byla C-59/18)
   (2018/C 094/18)
   Proceso kalba: italų
   
      Šalys
   
   
      Ieškovė: Italijos Respublika, atstovaujama G. Palmieri, avvocati dello Stato S. Fiorentino ir C. Colelli
   
      Atsakovė: Europos Sąjungos Taryba
   
      Ieškovės reikalavimai
   
   Ieškovė Europos sąjungos Teisingumo Teismo prašo:
   
               —
            
            
               panaikinti per Europos Sąjungos Tarybos (Bendrųjų reikalų taryba) 2017 m. lapkričio 20 d. posėdį priimtą sprendimą, kurio santrauka buvo paskelbta pranešime spaudai [Outcome of the Council meeting (3579th Council meeting), Presse 65, provisional version], kiek jame nurodoma, jog Europos vaistų agentūra įsteigiama Amsterdame, ir konstatuoti, jog ši agentūra turi būti įsteigta Milane.
            
         
      Ieškinio pagrindai ir pagrindiniai argumentai
   
   Italijos vyriausybė ginčija per Europos Sąjungos Tarybos (Bendrųjų reikalų taryba) 2017 m. lapkričio 20 d. posėdį priimtą sprendimą, kurio santrauka buvo paskelbta pranešime spaudai [Outcome of the Council meeting (3579th Council meeting), Presse 65, provisional version], kiek jame nurodoma, jog Europos vaistų agentūros įsteigiama Amsterdame. Grįsdama savo ieškinį Italijos vyriausybė nurodo vienintelį ieškinio pagrindą, siejamą su piktnaudžiavimu įgaliojimais, nes nebuvo atliktas tyrimas ir iškraipytos faktinės aplinkybės, kadangi Amsterdamo, kaip agentūros įsteigimo vietos faktinė situacija neatitinka pasiūlyme pateiktos informacijos.